CELEX: 32005R0838
Language: sl
Date: 2005-05-30 00:00:00
Title: Uredba Sveta (ES) št. 838/2005 z dne 30. maja 2005 o spremembi Uredbe (ES) št. 131/2004 o nekaterih omejevalnih ukrepih v zvezi s Sudanom

2.6.2005   
            
            
               SL
            
            
               Uradni list Evropske unije
            
            
               L 139/3
            
         
      UREDBA SVETA (ES) št. 838/2005
   z dne 30. maja 2005
   o spremembi Uredbe (ES) št. 131/2004 o nekaterih omejevalnih ukrepih v zvezi s Sudanom
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti členov 60 in 301 Pogodbe,
   ob upoštevanju Skupnega stališča Sveta 2005/411/SZVP z dne 30. maja 2005 o omejevalnih ukrepih proti Sudanu in o razveljavitvi Skupnega stališča 2004/31/SZVP (1),
   ob upoštevanju predloga Komisije,
   ob upoštevanju naslednjega:
   
               (1)
            
            
               Skupno stališče 2004/31/SZVP (2) določa embargo na izvoz orožja, streliva in vojaške opreme v Sudan, vključno s prepovedjo zagotavljanja tehnične in finančne pomoči v zvezi z vojaškimi dejavnostmi v Sudanu. Prepoved zagotavljanja tehnične in finančne pomoči v zvezi z vojaškimi dejavnostmi je bila uvedena z Uredbo Sveta (ES) št. 131/2004 z dne 26. januarja 2004 o nekaterih omejevalnih ukrepih v zvezi s Sudanom (3).
            
         
               (2)
            
            
               Glede na nedavni razvoj dogodkov v Sudanu in predvsem zaradi ponavljajočih se kršitev Sporazuma o prekinitvi ognja iz N’djamene z dne 8. aprila 2004 in protokolov iz Abudže z dne 9. novembra 2004 s strani vseh vpletenih v Darfurju ter neizpolnjevanja zavez in zahtev Varnostnega sveta s strani sudanske vlade, uporniških sil in vseh drugih oboroženih skupin je Varnostni svet Združenih narodov 29. marca 2005 sprejel Resolucijo 1591 (2005), v nadaljnjem besedilu „RVSZN 1591 (2005)“, ki med drugim uvaja embargo na orožje ter prepoved zagotavljanja s tem povezane pomoči za vse stranke Sporazuma o prekinitvi ognja iz N’djamene in vse ostale vojskujoče se skupine v Darfurju. RVSZN 1591 (2005) določa nekatere izjeme od embarga.
            
         
               (3)
            
            
               Da bi se seznam izjem uskladil z RVSZN 1591 (2005), Skupno stališče 2005/411/SZVP potrjuje embargo in prepoved iz Skupnega stališča 2004/31/SZVP ter določa dodatno izjemo od embarga na orožje in prepoved zagotavljanja s tem povezane pomoči, ki zadeva vse osebe in subjekte v Sudanu. Ker se ta izjema nanaša na prepoved zagotavljanja določene finančne in tehnične pomoči, je treba Uredbo (ES) št. 131/2004 ustrezno spremeniti.
            
         
               (4)
            
            
               Dodatna izjema mora imeti retroaktivni učinek od dneva sprejetja RVSZN 1591 (2005) –
            
         SPREJEL NASLEDNJO UREDBO:
   Člen 1
   Člen 4 Uredbe (ES) št. 131/2004 se nadomesti z naslednjim:
   
      „Člen 4
      1.   Z odstopanjem od členov 2 in 3 pristojni organi držav članic, kakor so navedeni v Prilogi, lahko odobrijo zagotavljanje financiranja ter finančne in tehnične pomoči, ki se nanaša na:
      
                  (a)
               
               
                  nesmrtonosno vojaško opremo, namenjeno samo za humanitarno ali zaščitno uporabo ali za programe izgrajevanja institucij Združenih narodov, Afriške unije, Evropske unije in Skupnosti;
               
            
                  (b)
               
               
                  material, namenjen operacijam kriznega upravljanja s strani Evropske unije, Združenih narodov in Afriške unije;
               
            
                  (c)
               
               
                  opremo za odstranjevanje min in material, ki se uporablja pri odstranjevanju min;
               
            
                  (d)
               
               
                  izvajanje celovitega mirovnega sporazuma, ki sta ga v Nairobiju v Keniji 9. januarja 2005 podpisali sudanska vlada in Sudansko ljudsko osvobodilno gibanje/vojska.
               
            2.   Že izvedenih dejavnosti se ne odobri.“
   
   Člen 2
   Ta uredba začne veljati na dan po objavi v Uradnem listu Evropske unije.
   Uporablja se od 29. marca 2005.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. maja 2005
      
         
            Za Svet
         
         
            Predsednik
         
         F. BODEN
         
      
   
   
      (1)  Glej stran 25 tega Uradnega lista.
   
      (2)  UL L 6, 10.1.2004, str. 55. Skupno stališče, kakor je bilo spremenjeno s Skupnim stališčem 2004/510/SZVP (UL L 209, 11.6.2004, str. 28).
   
      (3)  UL L 21, 28.1.2004, str. 1. Uredba, kakor je bila nazadnje spremenjena z Uredbo (ES) št. 1516/2004 (UL L 278, 27.8.2004, str. 15).